**3. Zajedno u različitosti – priprema i oprema dobrog građana**

Dr.sc. Danko Dujmović

Odsjek za povijest umjetnosti Filozofskog fakulteta Sveučilišta u Rijeci

[ddujmovic@ffri.hr](mailto:ddujmovic@ffri.hr)

Naši učenici, korisnici i građani općenito bi već u obrazovnom procesu trebali steći naviku i vještinu proširivanja, povezivanja i primjene znanja, te traženja, korištenja i kritičkog propitivanja informacija. Najveća odgovornost u tome svakako leži na školi, odnosno nastavniku, no nedovoljno se iskorištava potencijal koji im u procesu obrazovanja kao pomoć nude baštinske ustanove. Suradnjom obrazovnih i baštinskih ustanova zajedničkim snagama sudjelujemo u odgoju i edukaciji učenika od najmlađe dobi te bismo ih time trebali pripremiti da postanu odgovorni i zreli ne samo korisnici naših sadržaja i usluga, već i građani općenito.